Winston Churchillin kunnianosoitukset

Winston Churchill otti elämänsä aikana vastaan lukuisia palkintoja ja muita kunnianosoituksia. == Kunniakansalaisuus ja suunniteltu herttuan arvo == Vuonna 1963 Churchillista tuli ensimmäinen henkilö, jolle myönnettiin Yhdysvaltain kunniakansalaisuus. Todistuksen kunniakansalaisuudesta otti vastaan Churchillin poika Randolph. Äiti Teresan lisäksi Churchill on tähän asti ainoa henkilö, joka on saanut kyseisen kunnianosoituksen omana elinaikanaan. Kaikkiaan kunniakansalaisuus on myönnetty vain kahdeksan kertaa. Vuonna 1945 kuningas Yrjö VI tarjosi Churchillille herttuan arvonimeä Doverin herttuakunnassa sekä nimitystä sukkanauharitarikuntaan. Churchill kuitenkin kieltäytyi molemmista kunnianosoituksista. Kymmenen vuotta myöhemmin Churchillin jättäessä pääministerin virkansa kuningatar Elisabet II tarjosi tälle uudelleen herttuan arvonimeä. Tällä kertaa kyseessä olisi ollut Lontoon herttua, ennenkuulumaton nimitys johtuen sen viittauksesta pääkaupunkiin. Churchill kieltäytyi tälläkin kertaa, mutta oli jo ottanut vastaan nimityksen sukkanauharitarikuntaan. == Hautajaiset == Kun Churchill kuoli, kuningatar Elisabet II määräsi pidettäväksi valtiolliset hautajaiset. Vastaava kunnia oli aiemmin myönnetty mm. Horatio Nelsonille ja Arthur Wellesleylle. Seuraavan kerran valtiolliset hautajaiset järjestettiin vasta Elisabet II:lle vuonna 2022. Churchillin arkun ollessa esillä yli miljoona ihmistä kävi jättämässä hyvästit. Hautajaiset pidettiin 30. tammikuuta 1965. Siunaustilaisuuteen St Paulin katedraalissa osallistui 3000 henkilöä, joihin kuului viisi monarkia, 16 pääministeriä ja kuusi valtionpäämiestä. BBC:n televisioima lähetys kesti neljä tuntia ja sen selosti kokonaisuudessaan Richard Dimbleby, jota onneteltiin jälkikäteen vuolaasti suoritetusta urakasta. == Ritarikunnat == === Brittiläiset === * Sukkanauharitarikunta (1953) * Ansioritarikunta (1946) * Kunniaritarien ritarikunta (1922) * Intia-mitali (1895) * Kuningattaren Sudan-mitali (1899) * Kuningattaren Etelä-Afrikka -mitali (1901) * 1914–15 -tähti (1919) * Britannian sotamitali (1919) * Voiton mitali (1920) * 1939–1945 -tähti (1945) * Afrikka-tähti (1945) * Italia-tähti (1945) * Ranskan ja Saksan tähti (1945) * Puolustusmitali (1945) * Vuosien 1939–1945 sotamitali (1945) * Kuningas Yrjö V:n kruunajaismitali (1911) * Kuningas Yrjö V:n hopeariemujuhlan mitali (1935) * Kuningas Yrjö VI:n kruunajaismitali (1937) * Kuningatar Elisabet II:n kruunajaismitali (1953) * Puolustusjoukkojen ansiomerkki (1924) Lähde: === Ulkomaalaiset === * Sotilasansioiden risti (Espanja, 1895) * Leopoldin ritarikunta (Belgia, 1945) * Alankomaiden leijonan ritarikunta (Alankomaat, 1946) * Tammikruunun ritarikunta (Luxemburg, 1946) * Pyhän Olavin ritarikunta (Norja, 1946) * Elefanttiritarikunta (Tanska, 1950) * Ordre de la Libération (Ranska, 1958) * 55x55px Nepalin tähden ritarikunta (Nepali, 1961) * Ansioituneen palveluksen mitali (USA, 1919) * Vapaudenristi 1. luokassa sotilaallisesta johtamisesta (Viro, 1925) * Sotaristi pronssipalmunlehvällä (Belgia, 1945) * Sotilasmitali (Luxemburg, 1946) * Sotilasmitali (Ranska, 1947) * Vuosien 1939–1945 sotaristi pronssipalmunlehvällä (Ranska) * Valkoisen leijonan ritarikunta (Tšekki, 2014, postuumisti) Lähde: == Akateemiset kunnianosoitukset == Maa Yliopisto Ajankohta Tieteenala Lähde Belfastin yliopisto 1926 oikeustiede Harvardin yliopisto 1943 oikeustiede Rochesterin yliopisto 1941 oikeustiede McGill- yliopisto 1944 oikeustiede Aberdeenin yliopisto 1946 oikeustiede Westminster College 1946 oikeustiede Leidenin yliopisto 1946 – Kööpenhaminan yliopisto 1950 filosofia == Muita kunnianosoituksia == Vuonna 1953 Churchill sai Nobelin kirjallisuuspalkinnon tunnustuksena erinomaisesta kirjallisesta tuotannostaan, joka käsitteli historiaa ja elämänkertoja. Lisäksi ansioksi luettiin poikkeuksellinen suullinen esitystaito arvojaan puolustaessaan. Kaarle Suuren palkinnon Churchill vastaanotti vuonna 1955. == Lähteet == Churchill, Winston kunnianosoitukset